Case ID: 1117456
Sentence 1: İşin halları:Məhkəmənin hökmünə görə Məhkum istintaqa məlum olmayan mənbədən, satış məqsədi olmadan şəxsi istehlak miqdarından artıq miqdarda kustar üsulla hazırlanmış, ümumi təmiz çəkisi 0,846 qram təşkil edən narkotik vasitə heroin, təsiredici maddəsinin miqdarı 0,6 qram olan 3 ədəd narkotik vasitə olan həb-metodon, və təmiz çəkisi 1,499 qram olan psixotrop maddə sayılan metamfetamini qanunsuz olaraq əldə edib saxlamış, xx.xx.2017-ci il tarixdə saat 16:00 radələrində Siyəzən RPŞ-nin əməkdaşları tərəfindən keçirilmiş əməliyyat tədbirləri zamanı o, Siyəzən şəhəri, F.Əlməmmədov küçəsində saxlanmış və onun üzərinə keçirilmiş şəxsi axtarış zamanı əynində olan göy rəngli cins şalvarının sol ön cibindən 1 ədəd üzəri yapışdırıcı lent ilə örtülmüş gümüşü rəngli kağız parçasından ibarət bükülünün içərisindən təmiz çəkisi 0,041 qram olan kustar üsulla hazırlanmış narkotik vasitə heroin, həmçinin yaşadığı Siyəzən şəhəri, F.Əlməmmədov küçəsi, 36 nömrəli evdə axtarış aparılan zaman evin qonaq otağında yerləşən stolun üzərində 1 ədəd açıq vəziyyətdə üzərində yazılar olan ağ rəngli kağız vərəqənin üzərindən təmiz çəkisi 0,745 qram və 1 ədəd gümüşü rəngli kağız bükülünün içərisində təmiz çəkisi 0,060 qram kustar üsulla hazırlanmış narkotik vasitə heroin, qonaq otağının sağ küncündə yerləşən servantın içərisində 1 ədəd şəffaf rəngli sellofan parçasının içərisində təmiz çəkisi 1,499 qram metamfetamin və 1 ədəd sarı rəngli sellofan parçasının içərisində 3 ədəd təsir edici maddəsinin miqdarı 0,6 qram olan həb-metadon aşkar edilərək götürülmüşdür.